|  |
| --- |
| СОФИЙСКИ УНИВЕРСИТЕТ „СВ. КЛИМЕНТ ОХРИДСКИ” |
| ФАКУЛТЕТ ПО КЛАСИЧЕСКИ И НОВИ ФИЛОЛОГИИ |
| У Ч Е Б Е Н П Л А Н |
| Утвърждавам: .................................. | Утвърден от Академически съвет с протокол№ ............. / ............... |
|  |
| Професионално направление: 2.1 ФилологияОКС „бакалавър” |
|  |
| Специалност:**Скандинавистика**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| К | Н | С | 0 | 8 | 0 | 1 | 2 | 4 |

 |
|  |
| Форма на обучение: редовна форма на обучениеПродължителност на обучението (брой семестри): 8 /осем/ семестъра |
|  |
| Професионална квалификация: **Филолог скандинавист** *или***Филолог скандинавист. Учител по скандинавски езици и литература** |

 **Квалификационна характеристика**

**Специалност: Скандинавистика**

1. **Насоченост, образователни цели**

Специалност Скандинавистика е единствена по рода си в системата на висшето образование у нас, обхващаща културата и литературите на целия нордски ареал. Учебният план на специалността предвижда интензивно и задълбочено изучаване на два или повече скандинавски езика от нулево ниво. Като основни езици в специалността се изучават шведски, норвежки и датски. Преподаването на исландски е предимно в теоретичен план, а фински език може да се изучава като избираем. Обучението в специалност Скандинавистика е насочено към желаещите да упражняват професии, свързани с езиците и културите на държавите от Скандинавския север. Програмите на изучаваните дисциплини в учебния план на специалността дават широк спектър от знания и имат за цел да изградят у студентите както необходимата теоретична база, така и съответните практически езикови умения и професионални компетентности, които да направят възможна бъдещата им професионална реализация. Студентите се обучават по системата за трансфер и натрупване на кредити, което е предпоставка за бъдещата им мобилност в рамките на Европейския съюз.

1. **Обучение (знания и умения, необходими за успешна професионална дейност; общо теоретична и специална подготовка и др.)**

Обучението в бакалавърската степен на специалност Скандинавистика продължава 8 семестъра. Учебният план включва задължителни дисциплини в три направления – език, литература, общество и култура.

Предлагат се следните задължителни дисциплини: „Приложна лингвистика – шведски / норвежки / датски език”, „История на скандинавските литератури”, „Странознание” на отделните скандинавски страни. Практическият курс е разделен на различни елементи – фонетика, граматика, лексика, превод, разговор и т.н., които изграждат навици и умения в различните сфери на говорната комуникация. Теоретичните лингвистични курсове по фонетика и фонология, морфология, синтаксис, лексикология и словообразуване, стилистика са по основните езици на специалността – шведски, норвежки и датски. Вторият скандинавски език се изучава в продължение на пет семестъра. Студентите с основен език шведски могат да избират между датски и норвежки като втори. Студентите с основен език норвежки избират между шведски и датски като втори. Студентите с основен език датски избират между шведски и норвежки като втори. Обучението по история на скандинавските литератури има за цел да представи развитието на скандинавските литератури в контекста на европейските. Изучават се идейно-художествени движения, крупни представители на съответните литератури, основни техни произведения. Модулът „Странознание” обхваща всички страни от нордския ареал. Чрез курсовете от този модул студентите се запознават с историята, културата, традициите и съвремието на различните скандинавски страни, с тяхното място в Европа и света. Освен общозадължителните дисциплини учебният план на специалността включва и множество специални курсове, целящи да запознаят студентите със специфични литературни, културологични и лингвистични проблеми, както и факултативен педагогически модул за придобиване на допълнителна професионална квалификация „учител".

1. **Професионални и общи компетенции, специфични компетенции**

В специалност Скандинавистика се обучават необходимите за страната специалисти по скандинавски езици. Общата теоретична и практическата езикова подготовка на студентите през четирите години на обучение създава необходимата база за изграждане на определени професионални компетенции в областта на писмения и устен превод от и на скандинавски езици и междукултурното общуване в интернационална среда.

1. **Професионална реализация (съгласно Националната класификация на професиите и длъжностите в Република България / международни класификации и съобразно позицията на бъдещия специалист в националната квалификационна рамка за висше образование и квалификационната рамка на Европейското пространство за висше образование)**

Бакалавърската програма по Скандинавистика осигурява Ниво 6, Подниво 6Б от НКР (240 кредита по *ECTS*), което съответства на Ниво 6, Първи цикъл на КРЕПВО.

Завършилите специалност Скандинавистика могат да се реализират като: литературоведи, езиковеди; преводачи от скандинавските езици; преподаватели; специалисти за работа в различните органи на държавната администрация, в институции и правителствени учреждения, в дипломатическите представителства у нас и зад граница, в средствата за масово осведомяване, в редакции, издателства, а също и в различни държавни и частни фирми; специалисти за туристическия бизнес; експерти по културата; специалисти за работа в изследователски учреждения с филологически и културно-исторически профил; експерти и консултанти в наши и чуждестранни фирми; специалисти в библиотеките, полицейските служби и митниците и др. При желание те имат право да продължат образованието си в образователно-квалификационната степен „магистър“ и образователната и научна степен „доктор“. Завършилите факултативния педагогически модул могат да се реализират професионално и като преподаватели в системата на средното образование.

Съгласно Националната класификация на професиите и длъжностите в Република България завършилите Скандинавистика могат да се реализират като:

231 Преподаватели във висши училища

233 Учители по общообразователна подготовка в средното образование (V-XII клас)

 2330 Учители по общообразователна подготовка в средното образование (V-XII клас)

235 Други преподаватели

2353 Други учители/ преподаватели по чужд език в занимания по интереси

2422 Специалисти по администриране на политики

 6005 Експерт, международно сътрудничество

243 Специалисти по продажби, маркетинг и връзки с обществеността

 2431 Специалисти по реклама и маркетинг

2432 Специалисти по връзки с обществеността

263 Специалисти по обществени науки

264 Писатели, журналисти и езиковеди

2641 Писатели и сродни на тях

2642 Журналисти

2643 Преводачи и други езиковеди

2656 Радио- телевизионни и други говорители

3339 Посредници в бизнес услугите, н.д.

334 Административни приложни специалисти

335 Приложни специалисти в държавната администрация

3359 Приложни специалисти в държавната администрация, н.д.

411 Общи административни служители